Source: https://www.riigiteataja.ee/akt/111022020002?tegevus=telli-teavitus
Timestamp: 2020-03-31 10:42:18+00:00

Document:
Rahvusvahelises sõjalises operatsioonis osaleva tegevväelase päevaraha suurendamise tingimused, ulatus ja kord – Riigi Teataja
Rahvusvahelises sõjalises operatsioonis osaleva tegevväelase päevaraha suurendamise tingimused, ulatus ja kord
Rahvusvahelises sõjalises operatsioonis osaleva tegevväelase päevaraha suurendamise tingimused, ulatus ja kord - sisukord
§ 2 Päevaraha suurendamise tingimused
§ 3 Päevaraha suurendamise ulatus ja kord
RT I, 11.02.2020, 2
Vastu võetud 09.04.2013 nr 26
RT I, 11.04.2013, 1
jõustumine 14.04.2013
28.10.2013 RT I, 31.10.2013, 2 03.11.2013
05.03.2014 RT I, 07.03.2014, 1 10.03.2014, rakendatakse alates 08.03.2014
29.07.2014 RT I, 31.07.2014, 7 03.08.2014, rakendatakse alates 15.07.2014
09.01.2015 RT I, 14.01.2015, 1 17.01.2015
15.04.2015 RT I, 21.04.2015, 1 24.04.2015
31.08.2015 RT I, 03.09.2015, 7 06.09.2015, rakendatakse alates 10.08.2015
26.08.2016 RT I, 30.08.2016, 1 02.09.2016, rakendatakse alates 01.07.2016
19.12.2016 RT I, 22.12.2016, 20 25.12.2016
26.10.2017 RT I, 01.11.2017, 2 04.11.2017
25.05.2018 RT I, 30.05.2018, 1 02.06.2018
27.02.2019 RT I, 06.03.2019, 8 09.03.2019
25.05.2019 RT I, 28.05.2019, 5 31.05.2019
03.02.2020 RT I, 11.02.2020, 1 14.02.2020
Määrus kehtestatakse kaitseväeteenistuse seaduse § 116 lõike 4 alusel.
(1) Käesolevat määrust kohaldatakse päevaraha maksmisel tegevväelasele, kes on lähetatud osalema rahvusvahelisel sõjalisel operatsioonil.
(2) Käesolevat määrust ei kohaldata päevaraha maksmisel tegevväelasele, kes on lähetuses rahvusvahelise sõjalise operatsiooni piirkonnas, kuid ei osale selles.
§ 2. Päevaraha suurendamise tingimused
(1) Päevaraha suurendatakse tegevväelasel, kes on lähetatud osalema rahvusvahelises sõjalises operatsioonis tegevväelase rahvusvahelises sõjalises operatsioonis osalemise algus kuupäevast kuni lõpu kuupäevani.
(2) Päevaraha ei või suurendada enne Riigikogu või Vabariigi Valitsuse otsuses toodud Kaitseväe rahvusvahelises sõjalises operatsioonis kasutamise alguse kuupäeva ega pärast lõpu kuupäeva.
§ 3. Päevaraha suurendamise ulatus ja kord
(1) Päevaraha suurendamise aluseks on kaitseväeteenistuse seaduse § 113 lõike 3 alusel Vabariigi Valitsuse määrusega kehtestatud lähetusse saatmise ja sellega seotud kulu hüvitamise, sealhulgas päevaraha määra ning päevaraha maksmise tingimused ja korras sätestatud rahvusvahelises sõjalises operatsioonis osaleva tegevväelase päevaraha määr.
(2) Tegevväelase päevaraha suurendamiseks korrutatakse käesoleva paragrahvi lõikes 1 nimetatud määruses sätestatud päevaraha koefitsiendiga, mille moodustamisel arvestatakse tegevväelase ülesandeid ja nende ning ülesannete teostamise piirkonna raskusastet.
(3) Rahvusvaheliste sõjaliste operatsioonide, milles osaleva tegevväelase päevaraha suurendatakse, loetelu ja koefitsiendid on toodud käesoleva määruse lisas.
(4) Rahvusvahelises sõjalises operatsioonis, mida ei ole toodud käesoleva määruse lisas, osaleva tegevväelase päevaraha operatsioonis osalemise ajal ei suurendata.
(1) Määrus rakendatakse alates 2013. aasta 1. aprillist.
[RT I, 31.10.2013, 2 - jõust. 03.11.2013]
(2) Käesoleva määruse lisa punktiga 3 kehtestatud koefitsienti rakendatakse tagasiulatuvalt alates 2013. aasta 18. septembrist.
(3) Enne 18. septembrit 2013. a Euroopa Liidu väljaõppemissioonile Mali Vabariiki (EUTM Mali) Bamako piirkonda rahvusvahelisele sõjalisele operatsioonile lähetatud tegevväelase päevaraha suurendamisele kohaldatakse lähetuskäskkirjas toodud koefitsienti lähetuse lõpuni.
(4) Käesoleva määruse lisa punktiga 7 kehtestatud Vahemere piirkonna koefitsienti rakendatakse tagasiulatuvalt alates 2017. aasta 8. juulist.
[RT I, 01.11.2017, 2 - jõust. 04.11.2017]
(5) Käesoleva määruse lisa punktiga 1 kehtestatud EUTM Mali koefitsiente ning punktidega 4 ja 9 kehtestatud sõjaväepolitsei koefitsiente rakendatakse tagasiulatuvalt alates 2019. aasta 1. jaanuarist.
[RT I, 28.05.2019, 5 - jõust. 31.05.2019]
(6) Käesoleva määruse lisa punktiga 2 kehtestatud MINUSMA koefitsiente, punktiga 4 kehtestatud RSM jalaväerühma ja Põhja-Afganistani regiooni koefitsiente, punktiga 8 kehtestatud BRKH jalaväerühma koefitsienti ning punktiga 9 kehtestatud NATO NMI koefitsienti rakendatakse tagasiulatuvalt alates 2019. aasta 1. novembrist.
[RT I, 11.02.2020, 1 - jõust. 14.02.2020]
Lisa Rahvusvaheliste sõjaliste operatsioonide loetelu ja koefitsiendid
[RT I, 11.02.2020, 1 - jõust. 14.02.2020, osaliselt rakendatakse tagasiulatuvalt alates 01.11.2019]

References: § 2

§ 3
 § 116

§ 2

§ 3
 § 113